ไฟแนนซ์ทูเดย์
บังเอิญเป็นลองวีกเอนด์ เรื่องที่ควรจะเป็นข่าวสำคัญกลายเป็นเรื่องที่คนส่วนใหญ่ไม่รู้กัน ก็ ทนุศักดิ์ เล็กอุทัย รมช.คลัง
7 ส.ค. 2555

บังเอิญเป็นลองวีกเอนด์ เรื่องที่ควรจะเป็นข่าวสำคัญกลายเป็นเรื่องที่คนส่วนใหญ่ไม่รู้กัน ก็ ทนุศักดิ์ เล็กอุทัย รมช.คลัง 
ออกมายืนยันว่า จะไม่มีการขึ้นภาษีมูลค่าเพิ่มอีก 2 ปี โดยในเดือน ก.ย.นี้ จะเสนอ ครม.ให้ต่ออายุการลดแวตยาวไปเลย แต่หลัง 2 ปีแล้ว ก็ให้ขึ้นภาษีมูลค่าเพิ่มขึ้นมา เพราะคาดว่าเศรษฐกิจจะกลับเข้าสู่ภาวะปกติแล้ว 




...การให้ความรู้และวิธีการป้องกันความเสี่ยงจากโจรไฮเทคที่จะเข้ามาขโมยข้อมูลการใช้บริการธนาคารทางอินเทอร์เน็ต ไม่ว่าจะบนเดสก์ท็อป แท็บเล็ต หรือสมาร์ตโฟนต่างๆ เป็นเรื่องที่ธนาคารทั้งหลายควรจะบอกให้ลูกค้ารู้ ไม่ใช่อ้อมแอ้มๆ พูด 
ที่ต้องตำหนิธนาคารก็เพราะมันมีเรื่องเกิดขึ้นแล้ว ที่ลูกค้าของธนาคารไทยพาณิชย์ ถูกไวรัสโทรจันเล่นงาน โดนขโมยข้อมูลไปโอนเงินผ่านอินเทอร์เน็ตแบงกิงเข้าบัญชีมิจฉาชีพที่ธนาคารกรุงเทพ 3 ราย 
ไม่ใช่แค่ธนาคารไทยพาณิชย์ที่ต้องเตือนลูกค้า แต่ทุกธนาคารที่ให้บริการนี้จะต้องทำทุกราย ทางไหนที่จะลดความเสี่ยงของลูกค้าได้ก็ควรทำ ไม่ใช่มัวแต่กลัวธนาคารจะเสียชื่อ เพราะกรณีนี้ความผิดส่วนหนึ่งก็มาจากลูกค้าเองที่ไม่ติดตั้งระบบแอนตี้ไวรัส ละเลยกฎของความปลอดภัยหลายอย่าง 
กรณีนี้เมื่อเกิดเรื่องขึ้น เงินหายจากบัญชีลูกค้า ก็ต้องสอบสวนว่ามาจากสาเหตุอะไร ถ้ามาจากระบบธนาคารถูกเจาะและข้อมูลลูกค้ารั่วไหลทำให้เสียหาย อันนี้ธนาคารต้องรับผิดชอบ แต่กรณีลูกค้าท่องเน็ตจนติดไวรัสมาโดยไม่รู้ ก็จะต้องรับผิดชอบตัวเองส่วนหนึ่งด้วย ไม่ใช่โวยวายให้ธนาคารรับผิดชอบอย่างเดียว
...ช.ชดา ว่าตามเนื้อผ้า ไม่เข้าข้างทั้งลูกค้าและธนาคาร เพราะการให้บริการแบบใหม่ๆ เป็นเรื่องที่ลูกค้าบางคนไม่รู้ ไม่ได้อยู่ในแวดวงไอที ธนาคารก็จะต้องให้ความรู้กับลูกค้าให้เข้าใจ เมื่อเกิดปัญหาจะได้ไม่มาเถียงกันให้ปวดหัวในภายหลังว่าใครผิด